- Indsamlerne gjorde en stor indsats over hele byen. Vi fik rigtig meget hjælp af indsamlerne fra en efterskole i Mariager, og samtidig var der rigtig mange, der tog to ruter. I centrum kom der mange indsamlere, og det er vi rigtigt glade for. Men vi kunne godt have brugt flere indsamlere i yderområderne af Aalborg, fortæller koordinator for indsamlingen i Aalborg, Nils Christiansen. På grund af det gode vejr havde mange børnefamilier valgt at gå en tur og samtidig samle ind, men det var ikke helt nok i forhold til sidste år. - Vi har fået cirka 10 procent mindre i indsamlingsbøsserne i år i forhold til sidste år, siger Nils Christensen. De, der ikke var hjemme eller ikke har haft besøg af en indsamler, kan stadig nå at støtte indsamlingen med 100 kroner ved at sms'e "RK" til 1231. Støt med 150 kroner på telefon 90 56 56 56, eller støt via gironummer 695 0000.

Opsummering:
490 aalborgensere valgte at bruge søndag den 5. oktober til at samle ind for Røde Kors. Der blev i alt
indsamlet 465.620 kroner.